Milan (prvé meno)

Milan je slovanské mužské krstné meno odvodené od prídavného mena milý. Jeho latinské znenie je Amantius. (Od slovesa amare – milovať.) pôv. významom blízke sú mená Amand, Amatus, Gracián a mená zo základov ľub a mil. Obľúbené je na Slovensku, v Česku a u slovanských národov bývalej Juhoslávie. Meniny na Slovensku má 27. novembra.

Známi nositelia mena 
 Milan Baroš – český futbalista
 Milan Cagala – poslanec NR SR
 Milan Ftáčnik – slovenský politik a primátor mesta Bratislava
 Milán Füst – maďarský básnik a spisovateľ
 Milan Hejduk – český hokejista
 Milan Hodža – slovenský politik
 Milan Hort – poslanec NR SR
 Milan Chautur – slovenský gréckokatolícky apoštolský eparcha
 Milan Chromek – slovenský lekár a vedec
 Milan Kňažko – slovenský herec a politik
 Milan Kundera – český spisovateľ
 Milan Lach – prešovský gréckokatolícky pomocný biskup
 Milan Lasica – slovenský humorista
 Milan Lučanský – bývalý policajný prezident
 Milan Markovič – slovenský herec a humorista
 Milan Murgaš – poslanec NR SR
 Milan Rehák – poslanec NR SR
 Milan Rúfus – slovenský básnik
 Milan Šášik – slovenský rímskokatolícky biskup v zahraničí
 Milan Rastislav Štefánik – slovenský politik, generál a vedec
 Milan Vidmar – slovinský inžinier a šachista

Referencie

Externé odkazy 
 Vyhľadanie mena – Milan

Krstné mená
Mužské mená